സ്കൂള് തുറക്കാന് ഒരുക്കം തുടങ്ങി, സൗഹൃദസമിതികള് രൂപീകരിച്ചു റാന്നി: സ്കൂളുകള് തുറക്കുന്നതിനു മുന്നോടിയായി സൗഹൃദ സമിതികള് രൂപീകരിച്ചു തുടങ്ങി. അങ്ങാടി ഗ്രാമപഞ്ചായത്ത്. റാന്നി ബിആര്സിയുടെ സഹകരണത്തോടെ പഞ്ചായത്ത് കോണ്ഫറന്സ് ഹാളില് ചേര്ന്ന വിദ്യാഭ്യാസ സമിതി യോഗമാണ് ഇതു സംബന്ധിച്ച തീരുമാനം എടുത്തത്. ഇതിന്റെ ഭാഗമായി പഞ്ചായത്ത് അതിര്ത്തിയിലെ സ്കൂളുകളില് അടുത്ത ദിവസം തന്നെ സൗഹൃദ സമിതികള് രൂപീകരിക്കും. അധ്യാപകരക്ഷാകര്ത്തൃസമിതിക്ക് പുറമേ ഓരോ സ്കൂളുകളിലെയും പൂര്വ വിദ്യാര്ഥികള്, പൂര്വ അധ്യാപകര്, സ്ഥലത്തെ മത, സമുദായിക പുരോഹിതര്, സന്നദ്ധ സംഘടനാ പ്രവര്ത്തകര്, യുവജന സംഘടനാ ഭാരവാഹികള്, സ്കൂളിന്റെ മറ്റ് അഭ്യൂദയകാംഷികള് എന്നിവരെയും സൗഹൃദ സമിതി യോഗത്തില് പങ്കാളികളാക്കാനാണ് തീരുമാനം. ഗ്രാമ പഞ്ചായത്ത് അംഗങ്ങള് നേതൃത്വം നല്കുന്ന യോഗത്തില് സ്കൂള് തുറക്കുന്നതുമായി ബന്ധപ്പെട്ട മുഴുവന് പ്രശ്നങ്ങളും ചര്ച്ച ചെയ്ത് പരിഹാരം തേടും. വീടുകളുടെ അകത്തള പഠനങ്ങള് വിട്ട് സ്കൂള് പഠനത്തിലേക്ക് വരുന്ന കുട്ടികള്ക്കുണ്ടായേക്കാവുന്ന മാനസിക സംഘര്ഷങ്ങള്ക്ക് പരിഹാരം തേടാനായി കൗണ്സലര്മാരുടെ സേവനം ഉറപ്പാക്കും. സ്കൂള് പരിസരം തൊഴിലുറപ്പ് പ്രവര്ത്തകരുടെ സഹകരണത്തോടെ ശുചീകരിക്കാനും തീരുമാനമായി. വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്പേഴ്സണ് ഷൈനി മാത്യൂസ് അധ്യക്ഷത വഹിച്ചു. ഗാമ പഞ്ചായത്ത് പ്രസിഡന്റ് ബിന്ദു റെജി യോഗം ഉദ്ഘാടനം ചെയ്തു. അംഗങ്ങളായ എലനിയാമ്മ ഷാജി. രാധാകൃഷ്ണന് , പി.എസ്.സതീഷ് കുമാര്, അഞ്ജു, ജെവിന് കാവുങ്കല് ബിആര്സി കോ ഓര്ഡിനേറ്റര് എസ്. നിഷ എന്നിവരും പ്രസംഗിച്ചു.